
ANOTACIJA 


Darba mērķis bija izpētīt, kā mikroviļņi ietekmē augu attīstību to pirmajos mēnešos pēc 
iesēšanas. Viens no spēcīgākajiem mikroviļņu starojumu avotiem mājās, skolā, birojos ir 
bezvadu tīklu jeb Wi-Fi maršrutētāji un piekļuves punkti, kuru kļūst aizvien vairāk, tāpēc ir 
ļoti aktuāli zināt, kā tieši to starojums ietekmē dzīvus organismus. Darbā eksperimenti tika 
veikti ar 6 dažādiem augiem divos atkārtojumos, mērot starojuma stiprumu un vasas 
parametrus. Rezultāti rāda, ka Wi-Fi maršrutētāju starojums būtiski pasliktina augu augšanu, 
attīstību un pēkšņa sausuma izturību nelielos attālumos no mikroviļņu starojuma avota (0,5 m; 
-30 dBm). Neliela ietekme konstatējama līdz aptuveni 4 m attālumam, bet tālāk, aptuveni 6 m 
attālumā (-46 dBm) novietotiem augiem būtiska ietekme netika konstatēta. Autori pieļauj, ka 
šos rezultātus var aptuveni attiecināt arī uz cilvēkiem. Kā darba rezultāts sabiedrībai tiek 
piedāvāts ieteikums mikroviļņu avotus, piemēram, sadzīves Wi-Fi maršrutētājus, novietot 
tālāk kar 4 metriem no darba un gultas vietām un lieki neieslēgt uz maksimālo jaudu. 

Darbs izstrādāts Baldones vidusskolā no 15.09.2016. līdz 17.02.2017. 

Atslēgvārdi: mikroviļņi, Wi-Fi, maršrutētājs, starojuma stiprums, ietekme, augi, 
augšana, dBm. 

ABSTRACT 


The aim of the research paper „ The impact of Wi -Fi router microwave radiation on 
plants” is to study how microwaves influence the development of plants in the first months 
after sowing. One of the most povverful sources of microwave radiatin at homes, schools, 
offices is a vvireless network or Wi-Fi routers and access points that are being used more and 
more , thus, it is significant and urgent to know their impact on living organisms. In the 
practical part of the research paper the experiments with six different plants have been made 
duplicating them, measuring signal strength and parameters of tiller. The results illustrate that 
the radiation of wireless routers essentially deteriorate the growth of plants as well as sudden 
drought resistance in small distances (0,5 m; -30 dBm) from microwave radiation source. A 
small impact has been ascertained at approximately 4 m distance, however, at 6 m distance 
(-46 dBm) an essential impact was not stated. The authors suppose these results may be related 
to humāns as well. As a result, the authors propose to install microwave sources at more than 4 
meters distance from workplaces or relaxation places and not to turn maximum power on. 

This work was developed in place from 15.09.2016. till 17.02.2017. 

Key words: microvvave, Wi-Fi, router, impact, plants, growth, dBm. 

IEVADS 


Elektroniskās bezvadu ierīces mūsdienās ir plaši izplatītas, tās katru dienu atrodas cilvēka 
tuvumā, bez tām mūsu dzīve ir grūti iedomājama. Katra elektroierīce izstaro elektromagnētiskos 
viļņus, jaudīgākie sadzīvē sastopamie starojuma avoti darbojas mikroviļņu diapazonā. Šim 
starojumam katru dienu tiek pakļauts cilvēks un apkārtējā vide. Viens no visspēcīgākajiem 
mikroviļņu starojumu avotiem ir bezvadu tīklu jeb Wi-Fi maršrutētāji un piekļuves punkti, tāpēc 
ir ļoti aktuāli zināt, kā tieši to starojums ietekmē dzīvus organismus. Pētījuma autori vēlas 
parādīt sabiedrībai mīta par mikroviļņu nekaitīgumu nepamatotību un atrast drošas Wi-Fi ierīču 
lietošanas nosacījumus. Tā kā skolā eksperimenti ar skolēnu veselību nav vēlami, tad darbā tiek 
pētīta mikroviļņu ietekme uz vairākiem augiem to dīgšanas un pirmo mēnešu attīstības periodā. 

Pētījuma mērķis 

Izpētīt, kā bezvadu maršrutētāju mikroviļņu starojums ietekmē augu attīstību. 

Pētījuma uzdevumi 

• Pētīt, kā bezvadu tīkla Wi-Fi maršmtētāja starojums ietekmē augu attīstību 
atkarībā no attāluma un līdz ar to - starojuma signāla stipruma. 

• Noteikt sadzīves Wi-Fi maršrutētāju drošas lietošanas attālumu. 

Pētījuma jautājumi 

• Vai bezvadu Wi-Fi maršrutētāja izstarotie mikroviļņi būtiski ietekmē augu dīdzību, 
vasas un sakņu attīstību. 

• Cik liels mikroviļņu starojuma stiprums varētu tikt uzskatīts par kaitīgu. 

• Vai mikroviļņu summārais starojums daudzdzīvokļu mājās var būt kaitīgs 
veselībai. 

Pētījuma hipotēze: Sadzīves Wi-Fi maršrutētāju mikroviļņu starojums nelielos attālumos 
ir kaitīgs dzīvajam, bet ir iespējama arī droša Wi-Fi lietošana. 

Tika veikts eksperiments, kurā 6 dažādi augi - saulespuķe, astere, kliņģerīte, tomāts, 
redīss, biete - tika audzēti gan mikroviļņu tiešā ietekmē, gan tālāk un tālu no mikroviļņu avota. 
Lai minimizētu varbūtēju blakus faktoru ietekmi, eksperiments tika atkārtots divas reizes, 
mainot vietas. Par mikroviļņu avotu tika izmantoti divi sadzīves Wi-Fi maršrutētāji, 
eksperiments tika veikts skolas fizikas kabinetā aptuveni 4 mēnešus. 2. pielikumā dotie 
fotoattēli parāda būtisku starojuma ietekmi, kas redzama “uz aci”, un, protams, arī mērījumu 
datos. Darbam ir vairāki skaitliski rezultāti, kā arī ir atrisināts neliels oriģināls uzdevums kā 
aprēķināt visu Wi-Fi kanālu signālu stiprumu summu, līdz ar ko varam norādīt arī relatīvi drošu 
Wi-Fi signālu stiprumu (-46 dBm) un vēlamo attālumu no maršrutētāja - tālāk kā 4 m (+/- 7%). 


1. LITERATŪRAS APSKATS 

1.1. Mikrovilni 

1.1.1. Mikroviļņu jēdziens 

Mikroviļņi ir elektromagnētiskais starojums ar viļņa garumu no 1 m (dažos avotos no 0,3 
m) līdz 1 mm un atbilstošo frekvenci 0,3-1 GHz - 300 GHz (pēc formulas c = A ■ f , kur c - 
gaismas ātrums, A - viļņa garums un f - frekvence). Mikroviļņi būtībā ir īsākie radioviļņi. 20. 
gadsimta 30. gados pētījumu par mikroviļņu izmantošanu sāka ASV un citu attīstīto valstu 
valdību iestādes un privātās kompānijas. Noskaidrojās, ka ar mikroviļņiem iespējams veikt 
daudz precīzākas pārraides, nodrošinot, salīdzinājumā ar garākiem viļņiem, lielāku datu joslas 
platumu, lielu kanālu skaitu. Pirmie mikroviļņu sakaru tīkli, kas nodrošināja daudzkanālu 
informācijas pārraidīšanu lielos attālumos, ASV parādījās 50. gados. Līdz tam mikroviļņu 
sniegtās iespējas visplašāk izmantoja radaru izveidē, kas kļuva nozīmīgi Otrā pasaules kara 
laikā un tam sekojošajā aukstā kara laikā (Šiliņa, 2009; Puķītis, 2013). Vārda „mikroviļņi” daļa 
„mikro” neapzīmē tieši viļņu garumu (tie nav mikrometri), bet gan to, ka šie viļņi ir samērā īsa 
viļņa garuma, salīdzinot ar citiem radioviļņiem. Dažreiz mēdz teikt, ka mikroviļņi ir 
nejonizējoša radiācija. 


1.1.2. Mikroviļņi mājās, skolā, birojā, tehnikā 

Mūsdienās ir plaši izplatītas elektroniskās ierīces, kuras nepārtraukti atrodas cilvēka 
tuvumā, tām ir liela nozīme visā pasaulē, tās paplašina cilvēka iespējas, piemēram, sazināšanās 
ar mobilā telefona palīdzību ir daudz ātrāka nekā ar pasta palīdzību. 

Mikroviļņus sākumā lietoja radariem un lieto joprojām, jo ar mazāku viļņa garumu var 
sasniegt labāku izšķirtspēju. Mikroviļņus plaši izmanto komunikācijā, tiek izmantoti dažādi 
viļņu garumi. Jo lielāks viļņa gamms, jo lielāks attālums, kurā var notikt saziņa (labāka 
apliekšanās ap šķēršļiem), bet šaurāks datu pārraides joslas platums (sadzīves terminoloģijā - 
“mazāks internēta ātrums”). Mikroviļņi ir izdevīgi sakariem, jo ar tiem ir iespējams šaurākos 
frekvenču kanālos pārraidīt vairāk informācijas nekā ar garākiem radioviļņiem, ir iespējama 
frekvenču atkārtota izmantošana, mazi antenu izmēri. 

Mikroviļņus izmanto kosmisko kuģu sakariem, lielā daļā pasaules pārraidāmo datu, TV, 
telefonu sakariem, mikroviļņu krāsnīs, radaru tehnoloģijās u.c. Plašāk pazīstamo mikroviļņu 
ierīču izmantotās frekvences (IEEE, 2017; Liptai, Moravec, Badida, 2013): 

a) mikroviļņu krāsns: 2.45 Ghz, 

b) Bluetooth : 2.45 Ghz, 

c) HIPERLAN: 5.8 Ghz, 

d) IEEE 802.11/W-Fn 2,4 GHz, GHz un 5.8 GHz, 

e) bezvadu sensoru tīkli (gudrās mājas u.tml.): 915 MHz un 2.45 Ghz, 

f) bezvadu lokālie datortīkli un bezvadu telefoni: 915 MHz, 2.45 GHz, 5.80 GHz, 

g) radiofrekvenču identifikācijas kartes (RFID, biometriskās pases, bezkontakta 
kartes, NFC): visbiežāk izmanto 13.56 Mhz, 

i) infrasarkano staru ports (IR): ~3 • 10 14 Hz (850-900 nm). 

Kā redzams, visplašāk izmantotās mikroviļņu frekvences ir 2,4 un 2,45 GHz. 
Eksperimentam tika izvēlēti bezvadu maršrutētāji (angļu v. router ), kas izmanto šo frekvenci. 
Līdz ar to eksperimenta rezultāti būs attiecināmi uz visām ierīcēm, kas izmanto kanālus ar 
aptuveni šo frekvenci. 


1.2. Bezvadu tikli jeb Wi-Fi 

1.2.1. Bezvadu tīklu vispārīgs raksturojums 

Wi-Fi tehnoloģija izmanto radio viļņus mikroviļņu diapazonā. Wi-Fi savienojums datora 
pusē tiek izveidots, izmantojot datora bezvadu adapteri vai bezvadu tīkla karti. Pakalpojuma 
sniedzēja pusē ir bezvadu maršrutētājs vai piekļuves punkts. Sadzīvē aktuālais bezvadu tīklu 
standarts IEEE 802.11 izmanto mikroviļņus ar frekvencēm aptuveni 900 Mhz, 2.4, 3.6, 5,8, 60 
GHz, no kurām visbiežāk joprojām izmanto 2,4 GHz (IEEE, 2017). 

Lielākā priekšrocība Wi-Fi ir tā, ka tas ir saderīgs ar gandrīz katru operētājsistēmu un 
cilvēki ar savām ierīcēm var savienoties ar tīklu, internētu gandrīz visur: mājās, darbā, 
bibliotēkās, skolās, lidostās, viesnīcās un pat dažos restorānos; var savienot dažādas ierīces, 
piemēram, datorus, mobilos tālruņus, planšetdatorus, gudrās apkures krāsnis un viedo māju 
iegultās ierīces, sensoru ierīces u.c. ar internētu, neizmantojot kabeļus. 

Bezvadu tīkli tipiski tiek raidīti 2,4 GHz frekvencē, kas īstenībā ir frekvenču josla no 
tipiski 14 kanāliem. Lai dažādi bezvadu tīkli viens otram netraucētu, ir svarīgi, lai tuvumā 
esošie maršrutētāji neraidītu divus vai vairāk tīklus vienā kanālā. Šajā darbā arī tika izvēlēts 
katrs tīkls savā kanālā. Šādi Wi-Fi mikroviļņu starojumi ir nekoherenti. Tehniskajā literatūrā 
tipiski aplūko, kā aprēķināt kanāla signāla stipruma atšķirību no fona trokšņiem, kas ir aktuāli 
kvalitatīvas datu pārraides nodrošināšanai (CISCO, 2017), bet autori sastapās ar nelielu 
oriģinālu uzdevumu atrast visu kanālu signālu stiprumu summu, ko šajā darbā izdevās atrisināt. 

1.2.2. Bezvadu signālu stiprums, dBm 

Bezvadu signālu stiprumu mēra decibel-milivatos, dBm. Pēc būtības dBm raksturo 
starojuma jaudu dotajā attālumā no avota logaritmiskā (dB) skalā. Eksistē arī decibel-vati dBW, 
bet mikroviļņu mazās jaudas dēļ piemērotāk ir mērīt dBm. Tā kā šai vienībai ir saistība ar vatu 
(W), tad dBm var uzskatīt par mērvienību atšķirībā no skaitļa pieraksta formas dB. 

0 dBm atbilst jaudai 1 mW, bet pieaugums uz 10 dB nozīmē 10 reizes lielāku jaudu. 
Signāla stiprumu I (dBm) ar signāla jaudu P (mW) saista sakarība 

1=10 lg(P/l mW) . 

Ar lg() apzīmēsim logi 0 (). Tātad, relatīvi pret 1 mW. Signāla stiprums šeit maziem 
signāliem sanāk negatīvs skaitlis, un, tuvojoties nullei, signāls kļūst stiprāks, mēdz būt arī 
spēcīgi signāli, kuru stiprums dBm ir pozitīvs. (Support.Bluesound, 2016). Daži mikroviļņu 
signāli stipruma piemēri, kas palīdz saprast dBm jēgu: 

• Blutooth 1 m attālumā - 0 bBm, 

• ideāls bezvadu signāls 10 dBm līdz -60 dBm, 

• labs signāls - -61 dBm līdz -75 dBm, 

• ierīces uzrāda 50 % Wi-Fi - -65 dBm, 

• apmierinošs signāls - -76 dBm līdz -95 dBm, 

• vājākais uztveramais Wi-Fi signāls - -100 dBm, 

• GPS satelītu signāls - -127,5 dBm, 

• vājš signāls (1%) - zem -95 dBm, 

• 100% bezvadu signāls - -35 dBm vai stiprāks, 

• -oo - signāla nav. 

1.3. Pētījumi pasaulē par mikroviļņu kaitīgumu 

Kopš Wi-Fi ieviešanas 1997. gadā pasaulē ir veikti vairāki pētījumi par mikroviļņu ietekmi 
uz cilvēka veselību un to kaitīgumu, taču pastāv arī uzskats, ka nav pārliecinoši pierādīts, ka 
mikroviļņi rada tiešus draudus cilvēka veselībai, netiek minēti konkrēti skaitliski ieteikumi 
drošai W-Fi lietošanai. Daži rezultāti ir šokējoši, ka Wi-Fi var negatīvi ietekmēt smadzeņu un 
vispārējo veselību. Tomēr paniku celt nevajag - tehnoloģijas ir jāizmanto, tikai jāatrod drošas 
izmantošanas nosacījumi, jo ieteikums nelietot vispār nav derīgs. 

2008. gadā žurnālā „Scientific American ” bija raksts ,Mind Control by Celi Phone ”, kurā 
norādīts, ka Wi-Fi rada draudus cilvēka smadzeņu veselībai. (Edvvard, 2015). 

Austrālijā, Melburnā, smadzeņu institūtā Swinbume University of Technology tika veikts 
pētījums, kurā tika pārbaudīts, vai mobilo telefonu pārraides var ietekmēt cilvēka smadzenes. 

Pētnieki uzraudzīja 120 veselu vīriešu un sieviešu, kuriem pie galvas tika piestiprināti vieni no 
pasaules populārākajiem telefoniem. Dati liecina, ka tad, kad mobilais tālrunis bija pārraides 
stāvoklī, smadzenēs bija ievērojami palielinājusies alfa viļņu aktivitāte, tas liecina, ka mobilais 
tālrunis ir atbildīgs par novēroto iedarbību. Pētījuma nozīmi zinātnieki paskaidroja šādi: lai gan 
mobilo telefonu jauda ir zema, tomēr elektromagnētiskajam starojumam var būt ietekme uz 
veselību. Ņemot vērā, ka elektromagnētisko starojumu izstaro visa veida elektroniskās ierīces, 
mūsu modernajā pasaulē ietekme uz veselību var būt lielāka (Douglas, 2008). 

Lai neizbrīnītu, ka ne īpaši spēcīgi elektromagnētiskie signāli var ietekmēt cilvēka 
smadzeņu darbību, jāpiebilst, ka arī cilvēka iekšējie elektriskie signāli arī ir relatīvi vāji (Sircus, 
2016). 

Mobilie telefoni, Wi-Fi maršrutētāji, Bluetooth ierīces izstaro nejonizējošu radiāciju 
mikroviļņu formā. Visbīstamāk atrasties šāda starojuma tuvumā ir bērniem un jauniešiem. Kādā 
pētījumā tika atklāts, ka meitenei, kura savu mobilo telefonu turēja savā krūšturī, atklāja 
palielinātu risku saslimt ar krūts vēzi. Pasaules Veselības Organizācija Wi-Fi signālu iedalījusi 
pie B2 klases kancerogēniem, tas nozīmē, ka to neuzskata par kancerogēnu, taču tam ir jāveic 
papildu izmeklējumi, kuros par to vēl ir nepieciešams pārliecināties (Hui, Marion 2015). 

Ziņojumi par miega traucējumiem pēc Wi-Fi lietošanas pirms miega arī ir bieži. 2007. 
gadā tika veikts pētījums, kurā tika pētīta mobilo tālruņu zemas frekvences signāla ietekme uz 
miegu. Pētījuma dalībnieki tika pakļauti elektromagnētiskajiem signāliem no reāliem 
mobilajiem tālruņiem, kuri tiek lietoti ikdienā. Pētījumā tika secināts, ka dalībniekiem bija 
ievērojami grūti aizmigt un tam bija vajadzīgs ilgāks laiks. Tika noskaidrots, ka gulēšana 
mobilā tālruņa tuvumā, mājā ar Wi-Fi vai daudzdzīvokļu ēkās ar daudziem Wi-Fi signāliem var 
radīt hroniskas miega problēmas. Daudziem negulēšana ir tikai sākums lielākām problēmām, 
piemēram, depresijas vai hipertensijas attīstībai, kas arī ir saistīta ar bezmiegu (Edward, 2015). 

Interesants un neviennozīmīgi vērtējams ir piecu Dānijas 9. klases skolnieču 
eksperiments. Meitenes ievēroja, ka, ja viņas gulēja ar galvu mobilā tālruņa tuvumā, tad 
nākamajā dienā viņām bija grūti koncentrēties skolā. Skolnieces novietoja sešas paplātes ar 
kressalātiem telpā bez starojuma un sešas paplātes ar kressalātiem telpā, kurā bija Wi-Fi 
maršrutētāji. 12 dienu laikā paplātes ar kressalātiem tika novērotas, kressalātu sēklas, kuras bija 
telpā ar diviem maršrutētājiem, neizauga, daudzas sēklas bija pilnīgi mirušas. Kressalātu sēklas, 
kuras bija telpā bez starojuma, uzdīga (Edward, 2015). Šis eksperiments rada izbrīnu ar savu 
pārlieku spēcīgo rezultātu, tāpat nav skaidrs, vai blakus faktori abās telpās bija vienādi, nav 
atkārtojamības. Šī darba autoru eksperimentā tika nolemts atbildēt uz šeit neskaidriem 

palikušajiem jautājumiem un iegūt vairak par pašu faktu - skaitliskus datus un korektus 
ieteikumus. 

Tika veikts vēl kāds pētījums par ilglaicīgu apstarošanu ar visbiežāk lietojamajām Wi-Fi 
ierīcēm, kurā tika izmantotas žurkas. Pētījuma mērķis bija atklāt, vai ilgtermiņa apstarošana var 
radīt DNS bojājumus dažādos audos, piemēram, nierēs, aknās, smadzenēs un ādas audos. 
Rezultātā konstatēts, ka ilgtermiņa apstarošana ietekmē DNS bojājumus, bet ļoti nenozīmīgi, 
tāpēc var secināt, ka ilgtermiņa apstarošana tomēr varētu izraisīt potenciālu risku DNS 
bojājumiem. (Akdag, Dasdag, 2016). Līdzīgus rezultātus apraksta arī citi pētījumi (Naziroglu, 
Yuksel, 2013). 

Kāda zinātnisko rakstu datu bāzē Springer atrodama pētījumu rezultāti atklāja, ka 2.4 
GHz radio starojuma emisija no Wi-Fi ierīces ietekmē sēklinieku funkciju un histoloģiju. Tika 
ierosināts izvairīties no ilgtermiņa Wi-Fi starojuma. Jo īpaši, vairāk uzmanības jāpievērš 
bērniem un pusaudžiem, kas ir bieži Wi-Fi lietotāji (Dasdag, Taos, 2015). 

Wi-Fi var radīt tādas veselības problēmas kā miega traucējumus, reproduktīvās sistēmas 
traucējumus, galvassāpes, troksni ausīs, augstu asinsspiedienu, endokrīnās sistēmas 
traucējumus, DNS bojājumus, Alcheimera slimību un vēzi. Autori uzskata, ka 
elektromagnētiskais lauks, ko izstaro ierīces (mobilie tālruņi, Wi-Fi maršrutētāji un MRI 
skenēšana) ir radījis samazinātu sēklinieku svaru, spermas kvalitāti un daudzumu 
(Bhavanarayana, Basha, 2014). 

Pasaulē uz aptuveni 7 miljardiem cilvēku ir aptuveni 5 miljardi mobilo telefonu lietotāju 
(2010. g.), kas izraisa „piesārņojumu” ar dažādiem mikroviļņiem, kas negatīvi ietekmē īpaši 
bērnu veselību (Markov, Grigoriev, 2013). 

No literatūras studijām varam secināt, ka mikroviļņu kaitīgā ietekme uz cilvēkiem, 
dzīvniekiem un augiem ir konstatēta vairākos pētījumos kā fakts, tomēr tie nedod konkrētus 
skaitliskus datus un rekomendācijas, kas noderētu mājās, skolā, birojos. Šajā pētījumā tad autori 
no sava skata punkta centāmies mazināt nekonkrētību par šiem jautājumiem. Savukārt, atrastie 
medicīnas pētījumi par mikroviļņu kaitīgumu cilvēkiem, ļauj mums uzskatīt, ka mūsu rezultāti, 
kas iegūti uz augiem, kaut kādā mērā varētu būt attiecināmi arī uz cilvēkiem, saprotot, ka 
precīzi skaitliskie dati cilvēkiem un augiem ir kādā mērā atšķirīgi. 

2. EKSPERIMENTA APRAKSTS, MATERIĀLI, METODES 

2.1. Sagatavošanās, augu audzēšanas un mērījumu metodika 

Eksperiments tika sākts septembra vidū ar plānošanu. 2016. gada 22. septembrī tika iesēts 
pirmais audzējums, kurā tika iesētas 3 puķes (saulespuķes, kliņģerītes un asteres) un 3 dārzeņi 
(tomāti, bietes, redīsi). Sēklas tika iesētas kūdras augsnē speciālos stādu trauciņos un kārtīgi 
aplaistītas. Katrā trauciņā tika iestādīts noteikts vienāda izskata sēklu skaits, lai varētu noteikt 
dīdzību. Sēklu skaitu noteica pieejamie resursi, un tas bija 4. Līdz ar to 4 palodzēm pa 10 
podiņiem 2 atkārtojumos (6 podiņi pirmajā audzējumā un 4 - otrajā) tika sameklētas katra auga 
vismaz 32 par vienādām uzskatāmas sēklas. Sēklas tika ņemtas gan no vecāku 
mājsaimniecībām, gan izpalīdzēja arī dažas skolotājas. Eksperimenta analīzei tika izmantoti 4 
palodžu rezultāti, 5. palodze bija kontrolstādījums fizikas laboratorijas telpā, un tajā augšanas 
rezultāti neatšķīrās no labākajiem klasē. 

Stādu trauciņi tika salikti biroja papīru plastikāta kastītēs, zem podiņiem liekot papīra 
dvieļa fragmentu, kas lietderīgi no laistīšanas viedokļa, nenopludinot palodzi, bet neliels 
vienāds ūdens daudzums visās kastītēs nodrošināja vienādus mitruma apstākļus visiem stādiem. 
Skolas fizikas kabinetā, kurā ir četras palodzes, visas 4 kastītes ar trauciņiem tika novietotas uz 
palodzēm pa vienai uz palodzes, pa trīs trauciņiem vienā kastītē uz katras palodzes. Vienas 
telpas galā uz 1. palodzes malas bija novietoti divi parasti sadzīves Wi-Fi maršrutētāji ( Linksys 
WRT54G3G ver 1.1 un Linksys WRT54G ver.7 ) tā, lai to starojums pa gaisu varētu sniegties līdz 
visām palodzēm (skat. kopskata foto 2. pielikumā). Katra nākamā palodze atradās tālāk un tālāk 
no maršrutētājiem, attālums no stādu kastīšu centriem līdz maršrutētāju antenām tika mērīts. 

Visi augi tika rūpīgi kopti un uzraudzīti, laistot, mērot un fotografējot katru nedēļu. 
Mērījumi tika veikti ar lineālu, mērot ar 0,5 cm precizitāti (jo šķita, ka ir grūti ar 1 mm 
precizitāti novērtēt, kur sākas un beidzas auga virszemes daļa), visi dati tika pierakstīti fizikas 
kladē. Jau nedēļas laikā sēklas uzdīga. Pēc četrām nedēļām bija savākti četri mērījumi, kuri tika 
apkopoti Microsoft Excel tabulā. Gan pēc apkopotajiem datiem, gan pēc fotogrāfijām vēlāk bija 
pamanāms, ka tie augi, kuri atradās tuvāk maršrutētājiem, bija īsāki un mazākā skaitā izdīguši 
nekā tie, kuri bija tālāk no mikroviļņu starojuma, kuru rada Wi-Fi maršrutētāji. 

No 13. līdz 20. oktobrim augi piedzīvoja nejaušu sausuma periodu, kas autoriem devu 
papildus atklājumu - lielākā daļa augu novīstot saruka savos izmēros, jo tiem nebija ļoti 
nepieciešamā ūdens. Šajā periodā daži augi iznīka un pēc laistīšanas atsākšanas neatkopās. Šis 
posms arī bija ļoti nozīmīgs pētījumā, jo tajā varēja novērot, kā mikroviļņi ietekmē augu 

izdzīvošanas spējas grūtākos apstākļos - maršrutētājiem vistuvākajā kastītē augi praktiski 
iznīka. 

27. oktobrī tika veikti pēdējie mērījumi pirmajam audzējumam. Šajos mērījumos bija 
skaidri redzams, ka mikroviļņi ir būtiski ietekmējuši augus, jo citādi tie bija auguši iespēju 
robežās pilnīgi vienādos apstākļos, tikai starojums bija citādāks pie katras palodzes, kur augi 
auga. Šajā datumā iegūtajiem rezultātiem arī vēlāk tika veikta datu apstrāde. Tika izrēķināta 
dīdzība, cik no četrām sēklām augi bija izdīguši un izauguši (% no iesētajām sēklām), un 
izrēķināti augu vidējie garumi pirms sausuma perioda un eksperimenta beigās. 

Lai pārliecinātos, ka iegūtais rezultāts pirmajā mēģinājumā nav nejaušība, eksperiments 
tika atkārtots, mainot izvietojumu. Pirmā stādījuma augi netika izmesti, bet tiem blakus tika 
novietoti dēstu podiņi ar atkārtoti iestādītām sēklām (tā nebija parasta sēšana, bet rūpīga sēklu 
novietošana augsnē). Abi maršrutētāji tika pārvietoti uz otru telpas galu, tāpat tika mainītas 
vietām kastītes ar augiem (saglabājot tuvāk starojuma avotam tās, kas sākotnēji bija tuvāk), lai 
pārliecinātos, ka iegūtie rezultāti pirmajā eksperimentā bija mikroviļņu starojuma dēļ, nevis citu 
iemeslu, piemēram, apgaismojuma, vēdināšanas, temperatūras, dēļ. Otrajā mēģinājumā tika 
iesēti tikai četri augi (2 puķes un 2 dārzeņi) un veikti trīs mērījumi (resursu un laika trūkuma 
dēļ). Abu mēģinājumu visu augu fotogrāfijas dotas 2. pielikumā. Otrais audzējums tika uzsākts 
10. novembrī. 9. decembrī otrais audzējums beidzās, un šajā datumā arī tika veikta augu vasas 
un sakņu mērīšana un fotografēšana (skat. 4. pielikumu). 

Otrajā eksperimentā tika apstiprināts pirmā mēģinājuma (audzējuma) rezultāts, kas lika 
pamatoti aizdomāties par mikroviļņu kaitīgumu, jo rezultātiem bija novērojama laba 
atkārt ojamība. Tātad palodžu izvēlei un blakus faktoriem nebija būtiskas ietekmes uz 
eksperimentu. 

Otrajā mēģinājumā uz 1. palodzes jau ļoti ilgu laiku atradās nezināma nosaukuma puķe 
podiņā. Saņēmusi starojumu pusotra mēneša garumā, tā būtiski nemainījās, tikai kļuva nedaudz 
dzeltenīgāka (krāsa tika novērtēta subjektīvi „uz aci”). Tātad, starojums visvairāk ietekmē augus 
tieši to dīgšanas un augšanas procesā, bet maz ietekmē jau izaugušus augus. Iespējams, šo 
atziņu var kādā mērā ekstrapolēt arī uz cilvēkiem. 

2.2. Mikroviļņu starojuma mērījumu metodika 

Mikroviļņu starojums tika mērīts ar xUbuntu Linux operētājsistēmā pieejamu bezvadu 
tīklu atklāšanas programmu LinSSID, kā arī tika veikti kontrolmērījumi ar mobilo telefonu 
lietotai WiFi Analyzer Android un Windows 10 Mobile mobilajās operētājsistēmās. LinSSID 

uzrāda slēptos kanālus, un to autori atzina par ērtāku, tādēļ ar LinSSID arī tika veikti darbā 
publicētie mērījumi. 

Ar programmu LinSSID tika veikti 18 mērījumi pie katras palodzes, kur bija novietoti 
stādi, tika pierakstīts attālums no maršrutētājiem un starojuma stiprums vienībās dBm. Lai 
noteiktu precīzāku mikroviļņu starojumu, tika izrēķināta 18 mērījumu vidējā vērtība, jo katra 
mikroviļņu kanāla līmenis laika gaitā nedaudz svārstījās, iespējams, nozīme bija tam, ka skolā 
vairāki raidītāji raida vienos un tajos pašos bezvadu kanālos. Eksperimentā tika ņemts vērā, ka 
koridorā virs fizikas kabineta durvīm ir divi skolas tīkla bezvadu maršrutētāji. 

Tātad, augi saņēma divu spēcīgāku Wi-Fi kanālu (autoru izveidoto) starojumu un divu 
vājāku skolas tīkla kanālu (tālāki maršrutētāji, aptuveni 8 m un caur mūra sienu) starojumu. 
Skolas tīkla kanālu starojums pie visiem 4 logiem ir aptuveni līdzīgs, bet eksperimenta 
maršrutētāju radītais starojums būtiski mainās līdz ar attālumu, krītoties aptuveni eksponenciāli. 

2.3. Bezvadu tiklu starojuma stiprumu summēšanas metode 

Autori neatrada literatūrā kā aprēķināt divu vai vairāku bezvadu tīklu summāro starojuma 
stiprumu, jo tā nav tipiski risināta tehniska problēma. Radiosakaros būtiski ir atšķirt lietderīgo 
signālu no trokšņa, nevis meklēt vairāku lietderīgo signālu summu. Šajā darbā tiek piedāvāta, 
iespējams, oriģināla summārā starojuma stipruma aprēķināšanas metode. Ir izrisināta formula 
divu signālu dBm summārā signāla atrašanai, tā izmantojama arī lielākam signālu skaitam. 
Alternatīva novērtējoša metode būtu ņemt divu eksperimenta spēcīgāko signālu vidējo, bet tā 
dotu mazāk precīzus rezultātus. 

Ja interesētu kāda kanāla datu pārraides kvalitāte, cik liela daļa raidītāja jaudas tiek 
saņemta/ izšķirta uztvērējā, tad mēģinātu novērtēt tā signāla atšķirību no trokšņa (dBm virs 
trokšņa līmeņa). Signālu atšķirībai no trokšņa izmanto Signal-to-Noise Ratio (SNR), kas ir nevis 
attiecība, bet signālu starpība, tos mērot dBm (CISCO, 2015). Tomēr to var uzskatīt par mums 
mazāk aktuālu, jo arī trokšņa signāls augus nedaudz ietekmē. 

Ir izmērītas starojuma stipruma I vērtības 2 kanāliem. Izvedīsim formulu divu bezvadu 
kanālu summārajam stiprumam, mērītam dBm. Ja stiprumu dBm aprēķina pēc 1.2.2. sadaļā 
paskaidrotās formulas, starojuma stiprumam (angļu vai. Wi-Fi signal Strengh ) 

1= 10 lg(P/l mW) 

Tā kā jauda P ir uzskatāma par aditīvu nekoherentiem viļņu avotiem, tad var izmantot 
matemātiskas atziņas par 

lg(a+b). 

Kā no šejienes viegli ieraudzīt, izmantojot skolas matemātikas zināšanas par logaritmiem, 
abu kanālu stiprumu var apkopot, izsakot no dotā kanāla stipruma izteiksmes iekavās doto 
lielumu, 

y=(P/l mW) 

Tad 

I/10=lg(y), 

no kurienes 

y=10 1/10 

No šejienes autori piedāvā metodi summārā divu bezvadu tīkla avotu starojuma stipruma 
novērtēšanai nekoherentiem 2 vai vairāk kanāliem: 

a) izmēra katra kanāla dBm kādā laikā, piemēram, autori veica 18 mērījumus, jo tik daudz 
vietas bija pierakstam ar roku uz papīra vienā rindiņā (daudzkārtēji mērījumi ļauj novērst 
nedaudz mainīgo starojuma stipruma I vērtību nejaušu izvēli), 

b) aprēķina katra kanāla vidējo stiprumu I V id, dBm, 

c) programmā Microsoft Excel vai LibreOffice Calc, vai ar kalkulatoru zinātniskajā režīmā 
aprēķina y šiem dBm pēc formulas y=10 1/10, 

d) aprēķina summāro 2 kanālu starojuma stiprumu pēc formulas 

Isum= 10 lg(yi + y 2 ). 

Ar šo metodi iegūtais rezultāts ir dots 3.3 tabulā. 

3. mērījumu rezultāti un datu analīze 


3.1. Rezultāti un to analīze par mikroviļņu ietekmi uz puķu augšanu 

3.1. tabula 


EKSPERIMENTĀ IEGŪTO DATU TABULA PUĶĒM 



Pirmais audzējums 

Otrais audzējums 

Augs 

Logs 

Dīdzī- 
ba 1. 
mēģ., % 

Vasas vid. 

garums, 
cm pirms 

sausu-ma 

Izdzīvo- 
jušie % pēc 

sausuma 

Vasas 
beigu vid. 
garums, 

cm 

Dīdzī- 
ba 2. 
mēģ., % 

Vasas 

vid. 

garums, 

cm 

Saknes 

vid. 

garums, 

cm 

Saules- 

puķe 

1 

100 

14 

33 

20 

100 

17 

6 

2 

100 

17 

100 

14 

33 

16 

3 

3 

100 

18 

66 

26 

100 

17 

6 

4 

100 

17 

66 

24 

100 

22 

9 

Kliņģerī- 

te 

1 

0 

0 

0 

0 

33 

5 

4 

2 

66 

3 

0 

0 

100 

8 

4 

3 

66 

4 

33 

8 

100 

7 

4 

4 

33 

4 

33 

6 

33 

10 

5 

Astere 

1 

33 

3 

33 

4 


2 

100 

3 

33 

3 

3 

100 

3 

100 

4 

4 

100 

2 

66 

3 


Tabulās 3.1. (puķēm) un 3.2. (dārzeņiem) ir apkopoti visi iegūtie dati abos audzējumos un 
aprēķināta dīdzība (uzdīgušās sēklas % no iesētajām), vasas (auga virszemes daļas) vidējais 
garums pirms sausuma un beigu gamms pēc sausuma perioda, un izdzīvojušo augu % pēc 
sausuma (rēķināts pret iesēto sēklu skaitu). 

Pēc eksperimenta tika samērītas arī saknes, bet netika konstatēta būtiska sakņu garuma 
atkarība no attāluma līdz mikroviļņu starojuma avotam, tādēļ sakņu mērījumu rezultāti izrādījās 
mazāk nozīmīgi un netika izmantoti secinājumiem. Katrā podiņā tika iesēts noteikts skaits sēklu 
(četras), lai varētu aprēķināt dīdzību pirmajā un otrajā audzējumā. 

Dīdzība un augu vasas vidējie garumi atbilstoši tabulām 3.1. un 3.2. doti diagrammās (att. 
3.1 un 3.2). Attēlā 3.1 dotajā diagrammā var redzēt, kā atšķiras stādu garumi dažādām puķēm pa 
palodzēm. 1. palodze ir vistuvāk mikroviļņu avotiem, bet 4. - vistālāk. Diagrammā redzams: ja 
stādus nelaista, tad vairāk cieš tie, kuri atrodas tuvāk Wi-Fi maršrutētājiem. Vasas garumu 
mērījumu kļūda +/- 0,5 cm. Neraugoties uz pāris izņēmumiem, kopumā ir redzams, ka labāk 
augušas ir puķes uz 3., 4. palodzes, bet vissliktāk - uz 1. loga palodzes. 

3.2. tabula 


EKSPERIMENTĀ IEGŪTO DATU TABULA DĀRZEŅIEM 



Pirmais audzējums 

Otrais audzējums 

Augs 

Logs 

Didziba 

1, % 

Vasas vid. 

garums 

pirms 

sausuma 

1, cm 

Izdzīvojušie 
pēc sausuma 

1, % 

vasas 

beigu 

vid. 

garums 

1 ,cm 

Didziba 

2, % 

Vasas 

vid. 

garums 

2, cm 

Saknes 

vid. 

garums, 

cm 

Tomāts 

1 

50 

5 

50 

4 

25 

3 

3 

2 

25 

5 

25 

5 

50 

4 

1 

3 

25 

5 

50 

5 

75 

5 

2 

4 

0 

0 

0 

0 

100 

5 

2 

Redīss 

1 

50 

7 

0 

0 

75 

7 

6 

2 

75 

10 

50 

11 

100 

8 

5 

3 

75 

11 

25 

10 

75 

11 

2 

4 

75 

10 

75 

10 

75 

9 

4 

Biete 

1 

75 

5 

0 

0 


2 

75 

5 

50 

7 

3 

75 

6 

25 

7 

4 

75 

6 

50 

6 


iū 


garum^ rm 






Ui-Jīj 1 La$i. 2 Lū-ii 3 Vaļi. 4 Liļs. 1 laļi. 2 L-± yi. 3 Liļi 4 1 2 L-ii-ji 3 Laļi 4 


Saulespuķe 


Kliņgerite 


Astere 


■ VSt-K oifl jafĻdin crn pirms SiUS^nvi ■ VB$H btl|U ;m 

■ VāMS yi(J. (srcmtcnn ■ Ealnss wid. garvnit.cm 

3.1. att. Vasas vidējā garuma, pirmā un otrā audzējuma diagramma puķēm. 

No tabulas 3.1. var redzēt, ka, piemēram, saulespuķei tieši pie maršrutētājiem (0,4 m 
attālumā) vidējais vasas garums ir par 22,2% mazāks nekā vislabāk izaugušajiem stādiem uz 
trešās palodzes (6 m). Savukārt uz otrās palodzes (3,8 m) saulespuķu vidējais vasas garums ir 
par 5,6% mazāks nekā uz trešās palodzes. Uz 1. palodzes sausuma periodu izdzīvojušo ir par 
50% mazāk nekā uz 3. palodzes. Pārējie eksperimenta rezultāti no šiem tipiskajiem nedaudz 
atšķiras, tomēr norāda uz to tādu pašu likumsakarību. 



3.2. att. Augu vasu un sakņu vidējo garumu diagramma dārzeņiem. 


3.2. att. diagramma ir analoga 3.1 att., tikai dota par dārzeņiem (datu tabula 3.2.). Grafikā 
attēlots augu vasu un sakņu garums pirmajā un otrajā audzējumā. Grafikā doti divi dati ar vasu 
garumiem no pirmā audzējuma, lai varētu labāk saprast, kā sausuma periods un mikroviļņu 
starojums ietekmējis to augšanu noteiktā periodā, un var redzēt, ka dažos gadījumos šie divi 
aspekti ir mainījuši vasu garumus negatīvi, īpaši uz 1. palodzes. Var arī salīdzināt abu 
audzējumu rezultātus. 

3.2. Rezultātu kopsavilkums, izmantojot faktoranalīzes elementus 

Problēma darba beigās bija apvienot visus daudzos iegūtos datus kādā pārskatāmā 

skaitliskā rezultātā. Faktoranalīzes būtība ir apvienot vairākus mērījumus vienā, ja tie visi 

atspoguļo kādu latentu, neredzamu, tieši nemērītu lielumu, kurš autorus interesē. Piemēram, 
aptaujā cilvēki var atbildēt uz jautājumiem par ienākumiem, izglītības līmeni, nodarbošanos, un 
tie visi asociējas ar latento mainīgo sociālekonomiskais statuss” (Rahn, 2017). 

Šī darba eksperimenta datu latentais mainīgais ir augu attīstība pirmajos mēnešos, tas tiek 
pētīts atkarībā no mikroviļņu starojuma stipruma. Datus var apvienot ar sarežģītu faktoranalīzes 
metodi, bet šajā gadījumā visiem datiem ir vienādi svara koeficienti, un to savstarpējā korelācija 
ir acīmredzama datu tabulās. Tādēļ šī darba robežās tika ieviesta vienkāršota faktoranalīzes 
elementu metode: 

a) par labāko augšanas rezultātu visos mērījumos var uzskatīt 3. palodzi (4. palodzes 
rezultāti ir tai tuvi, bet mazliet sliktāki, iespējams, dažu ārēju faktoru dēļ, piem., apgaismojums, 
varbūtēji biežāka loga izmantošana kabineta vēdināšanai), 

b) katra auga mērījumiem dotajā laikā dotajā podiņā izrēķina vidējo vērtību (tie doti 
tabulās 3.1 un 3.2.), 

c) šīm vidējām vērtībām 1. un 2. palodzei izrēķina, cik % tās ir no 3. palodzes vērtības, 

d) izrēķina visu šo procentuālo datu vidējo vērtību katrai palodzei, kas arī būs uzskatāma 
par „augšanas summāro faktoru” jeb „augšanas faktoru”. 

Šīs autoru ieviestās metodes dati (1. un 2. palodzes dati procentos no 3. palodzes datiem) 
doti tabulā 3.3., kur, piemēram, Pl-1 ir 1. puķes dati 1. audzējumā (vidējais no 4 datiem- 
dīdzība, vasas vidējais garums, izdzīvojušie pēc sausuma, vasas beigu garums), bet P2-1 ir otrās 
puķes dati 1. audzējumā, Dl-2 ir 1. dārzeņa dati 2. audzējumā. 


3.3. tabula 

VISU EKSPERIMENTĀ IEGŪTO DATU APVIENOJUMS AUGU 
ATTĪSTĪBAS PIRMAJOS MĒNEŠOS FAKTORĀ 


Palo- 

dze 

Pl-1 

P2-1 

P3-1 

Pl-2 

P2-2 

Dl-1 

D2-1 

D3-1 

Dl-2 

D2-2 

Augšanas 

faktors 

Attā- 

lums, 

m 

1 . 

75 

0 

66 

100 

52 

120 

32 

46 

46 

82 

61,9 

0,5-0, 4 

2. 

100 

43 

77 

63 

107 

87 

125 

121 

73 

103 

89,9 

2,3-3, 8 

3. 

100 

100 

100 

100 

100 

100 

100 

100 

100 

100 

100 

4,6-6, 0 

4. 

96 

81 

76 

114 

87 

0 

148 

121 

116 

91 

93 

8,1 

Augšanas faktors atkarībā no 
attāluma līdz maršrutētājiem, m 



3.3. att. Augšanas faktors atkarība no attaluma līdz maršrutētajiem, m. 


Tabulas 3.3. datu grafiskā reprezentācija ir dota attēlā 3.3, no kuras ir skaidri redzams, 
ka, attālinoties no Wi-Fi mikroviļņu avota, augšanas summārais faktors uzlabojas. Par atskaites 
punktu (100%) tika izvēlēti vislabāk izaugušie augi uz 3. palodzes. 4. palodzes rezultāta mazliet 
negaidītā nobīde uz leju atspoguļo relatīvi nelielo mērījumu kļūdu - līdz 7%, kas ir radusies 
blakus faktoru dēļ (vienā audzējumā tas bija aukstākais logs, otrā - tumšākais). 

3.3. Rezultāti un to analīze par maršrutētāju radīto mikroviļņu stiprumu 

Kā redzams no iepriekš (sadaļā 2.3.) izrisinātās formulas, divu kanālu summāro jaudu 
vienībās dBm var aprēķināt I sum = 10 lg(yj + y> 2 ). Šo formulu pielietojot visiem kabinetā 
esošajiem 4 kanāliem (2 eksperimenta un 2 skolas kanāli), to summārā jauda var tikt aprēķināta 
pēc formulas 

Isum = 10 lg(y ļ + v 2 + yj + \W • 

Tā kā fona skolas kanāli ir relatīvi vāji, tad rezultāts daudz nemainās, vai logaritmiski 
summē tikai 2 stiprākos vai visus 4 kanālus, tomēr tika izvēlēts pilnvērtīgākais risinājums. 

3.4. attēlā ir redzams ekrānuzņēmums no programmas LinSSID, kas lietota Linux 
operētājsistēmā Xubuntu 16.04 LTS, tās darbībā skolas fizikas kabinetā pie augiem, kas atradās 
uz 1. palodzes - vistuvāk mikroviļņu avotiem. Augšējās līknes rāda šajā eksperimentā fizikas 
kabinetā uzstādīto kanālu stiprumu laikā (aptuveni -25 dBm), bet apakšējās - skolas bezvadu 
tīkla kanālus fonā (aptuveni -70 dBm). 

Linux šajos mērījumos piesaistīja uzmanību ar to, ka šai operētājsistēmai ir atrodamas ļoti 
daudzas visdažādākās nozīmes bezvadu tīklu detektēšanas, testēšanas un lietošanas 
programmas, LinSSID ir viena no šādiem mērījumiem vispiemērotākajām, 
daudzfunkcionālākajām un stabilāk strādājošajām programmām. Alternatīvi tika mēģināts mērīt 
arī ar sīklietotnēm mobilajos tālruņos, iegūtie rezultāti visos gadījumos bija līdzīgi. 



3.4. att. LinSSID ekranuzņemums pie 1. palodzes, kurai blakus atrodas divi Wi-Fi avoti. 

3.3. tabula 


MARŠRUTĒTĀJU SIGNĀLU STIPRUMS, DBM 


Attālums no 
maršrutētāja, m 

Public-internet 
vidējais, dBm 

Skola 

vidējais, dBm 

Testi 

vidējais, dBm 

Test2 

vidējais, 

dBm 

4 kanālu 

summ- 

ārais 

stiprums, 

dBm 

0,4 

-72,4 

-70,1 

-31,8 

-34,1 


2,3 

-77,5 

-64,4 

-46 

-46,7 

-43,3 

3,8 

-54,6 

-63,3 

-48 

-45,8 

r43,8 

6 

-58,2 

-55,4 

-47 

-52,3 

-45,9 

8,1 

-58,2 

-66,2 

-58 

-50,8 

-50,0 

Tabulā ir redzami visu maršrutētāju signālu stiprumi un summārais 4 kanālu starojuma 
stiprums pa attālumiem. Pie katra attāluma tika veikti 18 mērījumi un tabulā ierakstīta to vidējā 
vērtība gan eksperimenta maršrutētāju bezvadu tīkliem Testi un Testi , gan diviem skolas tīkla 
maršrutētāja bezvadu tīkliem Public-internet un Skola. Citi signāli skolas fizikas kabinetā netika 
konstatēti. 1. augu kastīte atradās 0,4-0, 5 m no maršrutētājiem, 2. - 3,8 m, 3. - 6 m un 4. - 8.1 
m attālumā. Kā rāda dati un fotoattēli darba 2. pielikumā, būtiski sliktāki augšanas un sausuma 
pārdzīvošanas rezultāti bija pirmajā kastītē - starojuma stiprums -29,8 dBm (aptuveni -30 dBm) 
uzskatams par sarkano apgabalu. Mazliet sliktāki rezultāti bija 2. kastītē (stiprums 43,8 dBm 
varētu būt apzīmēts ar dzelteno - brīdinājuma krāsu). 

Savukārt 3. un 4. kastīte nebija būtiski ietekmēta, no kā var secināt, ka atrašanās 6 metru 
attālumā ir droša un signāla stiprums -45,9 dBm (aptuveni -46 dBm) un mazāk nav šādā 
īslaicīgā eksperimentā konstatējams par kaitīgu. Tātad, -46 un zemāki dBm ir starojuma 
stiprumu zaļā zona, internēta lietošanai reāli pietiek ar vājākiem stiprumiem pat video 
straumēšanai (-61... -75 dBm). 3,8 m (~4m) attālumā 2 parastu sadzīves maršrutētāju starojums, 
tiem darbojoties ar maksimālo jaudu, atstāj nelielu, bet pamanāmu ietekmi. Skat. fotoattēlus 2. 
pielikumā. No šiem mērījumiem izriet, ka drošs bezvadu tīklu summārais stiprums ir aptuveni - 
46 dBm, kas ir aptuveni 6 metra attālumā. Mērījumu kļūdas I, dBm mērījumos ir aptuveni 
7,5%, kas labi saskan ar, mūsuprāt, blakus faktoru radīto augšanas faktora kļūdu 7%. 

3.5. att. LinSSID ekranuzņemums parasta Baldones 3 stāvu daudzdzīvokļu majas dzīvokli. 

3.5. attēlā ir redzama mikroviļņu situācija parastā Baldones 3 stāvu daudzdzīvokļu mājas 
dzīvoklī, kurā dotajos brīžos bija identificējami vismaz 17 kanāli. Tas uzskatāmi parāda, ka 
pārlieka mikroviļņu starojuma klātbūtne ikdienā ir sabiedriski nozīmīga problēma. Tomēr 
atrasto kanālu skaits pats par sevi nevar būt panikas cēlonis, jo lielākā daļa kanālu ir ļoti vāji. Tā 
kā decibels dB un dBm ir logaritmiskas vienības, tās atspoguļo ne lieluma absolūtās vērtības, 
bet to pakāpes, līdz ar to šajā gadījumā summa nebūs daudz lielāka par stiprākā tīkla stiprumu. 

Toties minētajā parastajā dzīvoklī LinSSID (skat. 2. attēlu) rāda šādus 17 tīklus ar dBm: - 
45, -60, -62, -64, -66, -74, -74, -78, -78, -80, -82, -86, -88, -90, -90, -110, -110. To aprēķinātais 
kopējais stiprums ir -44.668 dBm. Interesanti, ka nozīme ir tikai pirmajiem stiprākajiem, tā 
pirmie 5 dod -44.695, pirmie 3 dod -44.78. Tā kā logaritms atspoguļo skaitļa kārtu, tad tā arī 
jābūt, faktiski nozīme ir pirmajam stiprākajam, kas šeit ir -45 dBm, kas ir istabā, pārējie ienāk 
caur sienām un būtiski situāciju nepasliktina. Ja izslēdzam savu maršrutētāju, kaimiņu fons ir 
-56.165, arī te nozīme tikai stiprākajam vai pirmajiem stiprākajiem, pirmie 5 dod -56.343, bet 
pirmie 3 - -56.926, pirmie 2 - -57.875, bet 1 pirmais ir -60. Tātad, ja pētījums liecina, ka kaitīgs 
ir starojuma stiprums ap -45 dBm, tad redzams, ka to savā istabā var radīt vairumā gadījumu 
katrs pats, kaimiņi tādu I nesasniedz, kaut tālu -56 dBm nav, tātad risks tomēr ir. Savukārt 
mobilo operatoru torņu signāls dažviet var būt desmitos dBm virs 0, bet tā nav šī darba tēma. 

Balstoties uz šī pētījuma teorētiskās un praktiskās daļas secinājumiem, autori var dot 
sabiedrībai dažus ieteikumus. Kaut arī netika pētīta tieši ietekme uz cilvēku veselību, literatūras 
studijas norāda uz mikroviļņu starojuma kaitīgumu veselībai, līdz ar to var ekstrapolēt datus, 
kas iegūti, pētot starojuma ietekmi uz augiem, arī uz cilvēkiem, visvairāk to augšanas posmā. 
Varam piedāvāt drošas bezvadu tīklu lietošanas dažus svarīgus ieteikumus: 

1) neieslēgt bezvadu maršrutētājus uz pilnu jaudu, bet katrā konkrētajā situācijā ieregulēt 
mazāko jaudu, pie kuras ir pietiekama tīkla uztveramība un datu joslas platums, 

2) novietot maršrutētāju vismaz 4-6 m no darba, atpūtas un naktsmiera vietām, 

3) izslēgt savas bezvadu tīkla iekārtas, kad tās netiek lietotas, jo visbūtiskākā ietekme ir 
tieši tajā pašā telpā esošajām ierīcēm, 

4) sarunāties ar kaimiņiem un abpusēji informēt par bezvadu raidītāju atrašanās vietām 
(lai tās, piemēram, nav tuvu zīdaiņa gultiņai), 

5) mobilajos telefonos instalēt sīklietotni, piem., WiFi Analyzer , kas ļauj atrast bezvadu 
tīklus, ieskaitot slēptos, un tādējādi ikdienā novērtēt drošības situāciju, izvairoties ilgstoši 
atrasties vietās, kurās signāla stiprums ir virs relatīvi nekaitīgā stipruma, aptuveni -46 dBm 
(tātad, jau -45 dBm mēs uzskatām par nozīmīgi kaitīgu), 

6) nākotnes maršrutētāji varētu automātiski iestatīt minimālo pietiekamo stiprumu. 

SECINĀJUMI 


Eksperiments tika veikts, lai pārbaudītu, vai bezvadu Wi-Fi maršrutētāji, radot mikroviļņu 
starojumu, būtiski ietekmē augu attīstību. Pētījuma laikā un eksperimenta rezultātos bija 
redzams, ka augi, kuri atradās tuvāk maršrutētājam un līdz ar to bija pakļauti stiprākam 
mikroviļņu starojumam, bija īsāki un mazākā skaitā izdīguši, salīdzinot ar augiem, kuri atradās 
tālāk no maršrutētāja. Ļoti ietekmēti bija augi 0,4-0, 5 m attālumā no maršrutētājiem. 

Var apgalvot, ka pētījuma hipotēze „Sadzīves Wi-Fi maršrutētāju mikroviļņu starojums 
nelielos attālumos ir kaitīgs dzīvajam, bet ir iespējama arī droša Wi-Fi lietošana” ir 
apstiprinājusies, un darbā tiek piedāvāti arī konkrēti skaitliski rezultāti. 

1. secinājums. Vistuvāk (0,4-0, 5 m) no mikroviļņu Wi-Fi maršrutētājiem augušie augi 
uzrādīja par aptuveni 38% sliktāku summāro augšanas faktoru nekā tālāk, piemēram, uz 3. 
palodzes (4,6 m pirmajā audzējumā un 6,0 m otrajā audzējumā), augušie paraugi. Savukārt uz 2. 
palodzes (2, 3-3, 8 m no raidītājiem) rezultāti bija par 10% sliktāki nekā uz 3. palodzes. 
Mērījumu summārā neprecizitāte, kuru galvenokārt rada blakus faktori, ir aptuveni 7%. 

2. secinājums. Uz pilnu jaudu ieslēgts sadzīves bezvadu maršrutētājs ir nekaitīgs, atrodas 
aptuveni vismaz 4,5-6 metru attālumā, bet ir nedaudz, kaut tomēr pamanāmi kaitīgs aptuveni 
līdz 2,3-4 m attālumam, ārkārtīgi kaitīgi dzīvajam ir atrasties aptuveni 0,5 m attālumā no 
maršrutētāja. 

3. secinājums. No iegūtajiem rezultātiem var secināt, ka mikroviļņu starojums, kas nāk 
no bezvadu Wi-Fi maršrutētājiem, būtiski ietekmē augu attīstību. Augiem nekaitīgs ir 
mikroviļņu signālu summārais stiprums -46 dBm (+/- 7%) un mazāks, -45 dBm var uzskatīt jau 
par kaitīgu. Literatūrā jau -61... -75 dBm ir uzskatīts par labu Wi-Fi signālu, tā ka -46 dBm 
pārsniegt nav iemesla. 

Balstoties uz fizikas un medicīnas starpnozaru pētījumu literatūras studijām, autori 
uzdrošinās apgalvot, ka iegūtie rezultāti aptuveni var būt attiecināmi arī uz cilvēkiem, bet tas 
prasa tālākus pētījumus nākotnē. 

PIELIKUMI 

1. pielikums. Datu tabulas 


1. tabula. Visa datu tabula pirmajam puķu audzējumam 



06.10.2016 

13.10.2016 

20.10.2016 

27.10.2016 

Augs 

Logs 

Vasas 

garums, cm 

Vasas 

garums, 

cm 

Didzi- 

ba % 

Vasas 

vidējais 

garums, 

cm 

Vasas 

garums, cm 

Vasas 

ga- 

rums, 

cm 

Dī- 

dzī- 

ba % 

Vasas 

vidēj 

ais 

garu 

ms, 

cm 

Saules- 

puķe 

1 

16;15;10 

16;16;11 

100 

14 

20;18;12 

20 

33 

20 

2 

17;17;14 

20;19;14 

100 

17 

22;19;12 

17;14; 

12 

100 

14 

3 

1615;15 

19;19;18 

100 

18 

22;21;16 

28;23 

33 

26 

4 

16;13;8 

22;16;13 

100 

17 

25;20;14 

26;21 

33 

24 

5 

18;16;16 

29;25;19 

100 

24 

27;24;20 

25;16 

33 

21 

Kliņģe- 

rīte 

1 

0 

0 

0 

0 

0 

0 

0 

0 

2 

3;1 

3;2 

66 

3 

0 

0 

0 

0 

3 

4 

4;4 

66 

4 

8 

8 

33 

8 

4 

4 

4 

33 

4 

5 

6 

33 

6 

5 

2 

2 

33 

2 

0 

0 

0 

0 

Astere 

1 

3 

3 

33 

3 

3 

4 

33 

4 

2 

3;3;2 

3;3;3 

100 

3 

3;3 

3 

33 

3 

3 

3;3;2 

5;3;2 

100 

3 

3;3;1 

4;4;3 

100 

4 

4 

3;3;1 

3;3;1 

100 

2 

3;3 

4;3 

66 

3 

5 

4 

2 

33 

2 

4 

8;9 

66 

9 


2. tabula. Visa datu tabula puķu otrajam audzējumam 



25.11.2016 

01.12.2016 

09.12.2016 

Augs 

Logs 

Vasas 

garums, 

cm 

Vasas 

garums, 

cm 

Vasas 

garums, 

cm 

Didzi- 

ba % 

Vasas 

vidējais 

garums, 

cm 

Saknes 

garums, 

cm 

Saknes 

vidējais 

garums, 

cm 

Saulespuķe 

1 

14;11 

20;16 

23;18;10 

100 

17 

7;7;5 

6 

2 

12 

1;16 

16 

33 

16 

5;1 

3 

3 

11;11;9 

17;15 

24;17;9 

100 

17 

7;5;5 

6 

4 

14;13;12 

19;17;17 

24;22;20 

100 

22 

10;8;8 

9 

Kliņģerīte 

1 

5 

6 

5 

33 

5 

4 

4 

2 

19;9;9 

10;10 

8;9;7 

100 

8 

4;4;4 

4 

3 

9;8;5 

10;8;6 

9;8;6 

100 

7 

4;4;4 

4 

4 

10 

10 

10 

33 

10 

5 

5 


26 


3. tabula. Visa datu tabula pirmajam dārzeņu audzējumam 



06.10. 

13.10. 

20.10. 

20.10. 

20.10. 

27.10. 

Augs 

Log 

s 

Vasas 

garum 

s, cm 

Vasas 

garum 

s, cm 

Vasas 

garum 

s, cm 

Vasas 

vid. 

garums 

pirms 

sausum 

a, cm 

Izdzīvojuši 
e pēc 
sausuma, 

% 

Vasas 

garum 

s, cm 

Didzi b 
a, % 

Vasas 

vid. 

garum 

s, cm 

Tomā 

ts 

1 

5;4;3 

5;5 

3 

5 

50 

4;4 

50 

4 

2 

4 

5 

5 

5 

25 

5 

25 

5 

3 

5 

5 

5;3 

5 

50 

7;3 

25 

5 

4 




0 

0 


0 

0 

Redīs 

s 

1 

9;3 

5;9 

4 

7 

0 


50 

0 

2 

10;10; 

9 

10;11; 

9 

11;10 

10 

50 

12;10 

75 

11 

3 

10;11; 

4 

12;12; 

9 

10;10; 

6 

11 

25 

10 

75 

10 

4 

10;9;8 

10;10; 

10 

10;10; 

10 

10 

75 

10;10; 

9 

75 

10 

Biete 

1 

4;5;5 

4;5;5 


5 

0 


75 

0 

2 

5;5;6 

5;5;6 

5;5;4 

5 

50 

7;6 

75 

7 

3 

6;6;5 

5;6;6 

7;5;4 

6 

25 

7 

75 

7 

4 

6;6;5 

5;6;6 

6;7;8 

6 

50 

6;7 

75 

6 


4. tabula. Visa datu tabula otrajam dārzeņu audzējumam 



25.11. 

01.12. 

09.12. 

Augs 

Logs 

Vasas 

garums, 

cm 

Vasas 

garums, 

cm 

Vasas 

garums, 

cm 

Didzi ba, 

% 

Vasas 

vid. 

garums, 

cm 

Saknes 

garums, 

cm 

Saknes 

vid. 

garums, 

cm 

Tomāts 

1 

4 

5;4 

3 

25 

3 

3;2 

3 

2 

3 

4;4 

5;3 

50 

4 

1 

1 

3 

2;1 

4;5 

4;4;5;5 

75 

5 

2;4;1;1 

2 

4 

5;3;2;1 

4;5;4;5;5 

5;5;2;4;3 

100 

5 

3;2;3;1;2 

2 

Redīss 

1 

9;9 

9;9;6 

8;8;5 

75 

7 

3;9;5 

6 

2 

11;8;7;2 

12;8;8;4 

10;8;7;3 

100 

8 

3;6;4;5 

5 

3 

10;11;11 

10;11;11 

10;12;10 

75 

11 

3;2;1;3 

2 

4 

9;9;7 

7;9;10 

8;10;10 

75 

9 

6;2;4 

4 

2. pielikums. Attēli ar eksperimenta paraugiem 



1. att. 1. audzējuma 1. kastīte pēc 2 nedēļām, 
vistuvākā Wi-Fi mikroviļņu avotam ( darba 
autoru foto). 



2. att. 1. audzējuma 2. kastīte pec 2 nedeļam, 
tālāk no Wi-Fi mikroviļņu avota ( darba autoru 
foto). 



3. att. 1. audzējuma 3. kastīte pēc 2 nedēļām, 
vēl tālāk no Wi-Fi mikroviļņu avota (darba 
autoru foto). 



4. att.l. audzējuma 4. kastīte pēc 2 nedēļām, 
vistālāk no Wi-Fi mikroviļņu avota (darba 
autoru foto). 



5. att. Abu audzējumu 1. kastīte eksperimenta 
beigās, vistuvākā Wi-Fi mikroviļņu avotam 
(darba autoru foto). 



6. att. Abu audzējumu 2. kastīte eksperimenta 
beigās, tālāk no Wi-Fi mikroviļņu avota (darba 
autoru foto). 

7 . att. Abu audzējumu 3. kastīte eksperimenta 8. att. Abu audzējumu 4. kastīte eksperimenta 
beigās, vēl tālāk no Wi-Fi mikroviļņu avota beigās, vistālāk no Wi-Fi mikroviļņu avota 
(darba autoru foto). (darba autoru foto). 



9. att. 2. Audzējuma puķes un dārzeņi no 1., 2. kastītes 
(darba autoru foto). 



10. att. 2. Audzējuma puķes un dārzeņi no 1., 2. kastītes 
(darba autoru foto). 



11. att. Eksperimenta kopskats 
Baldones vidusskolas fizikas 
kabinetā (darba autoru foto) 

Apliecinājums. 


Es, Lauris Dūzelis, Modris Vonda, ar savu parakstu apliecinu, ka 
zinātniski pētnieciskais darbs „Wi-Fi maršrutētāju mikroviļņu starojuma ietekme 
uz augiem” ir izstrādāts patstāvīgi, nav bijis publicēts pilnā apjomā. 


Darba autors Lauris Duzelis 


paraksts 


Darba autors Modris Vonda 


paraksts 


Darba vaditajs Imants Gorbans 


paraksts 

17 . 02 . 2017 . 

